אברהם דנציג

רבי אברהם דאנציג (ה'תק"ח, 1748 – ד' בתשרי ה'תקפ"א, 1820) היה מחברם של ספרי ההלכה חיי אדם, חכמת אדם ובינת אדם.

ביוגרפיה
נולד בשנת תק"ח לרב יחיאל מיכל בעיר דנציג (בימינו גדנסק שבפולין). בצעירותו למד אצל הרב יוסף ליברמן מפראג. בסביבות גיל שמונה עשרה עבר ללמוד אצל הנודע ביהודה ובאותה תקופה גם התחתן. לאחר חתונתו עבר לווילנה ועבד כסוחר ובאופן לא רשמי שימש כרב, כאידיאל שאין ליהנות מן התורה. לאחר שירד מנכסיו בסביבות שנת תק"ע שימש באופן רשמי כרב ודיין בווילנה.

הרב אברהם דנציג בא בקשרי משפחה עם משפחת הגאון מווילנה אחר שבנו רבי יצחק נשא את בתו של רבי יהודה לייב קרמר (בנו של הגר"א). הוא גילה הערצה רבה לגאון וקרא לו "יחיד בדורו" ופירט את סדר לימודו בתחילת ספרו "זכרו תורת משה".

בשנת 1804 פרצה שרפה בסמוך לבית משפחת דנציג במחסן אבק שרפה, ושלושים ואחד אנשים נספו בה. לעומת זאת מבני המשפחה רק נפצעו. הרב אברהם דנציג תיקן לזכר הנס יום חג קבוע וכינהו פולווערפורים - "פורים של אבק שרפה".

ספרו "חיי אדם" נחשב כספר הפסיקה הנחשב ביותר במזרח אירופה עד התפשטות הספר משנה ברורה. ברחבי ליטא ובלארוס התקיימו בריכוזים היהודיים חבורות מיוחדות בשם "חיי אדם", שמטרתם לימוד משותף, בדרך כלל עם רב או מגיד שיעור בספר "חיי אדם" הלכה למעשה. בערים רבות היו אפילו בתי כנסת מיוחדים - "קלויז חיי אדם".

נפטר בד' בתשרי ה'תקפ"א בגיל שבעים ושלוש, היו שמצאו בזה רמז לספרו העיקרי שחיבר (חיי אדם בגימטריה שבעים ושלוש). נקבר בבית הקברות של שניפישוק בווילנה, בו טמון גם מחותנו הגר"א.

הזמר אהרן רזאל הוציא שיר בשם "דעתי עליה", מתוך הקדמתו של הרב דנציג לספרו "חכמת אדם", שאף כשהיה סוחר, הייתה דעתו על התורה.

ספריו
חיי אדם - קיצור הלכות מחלק אורח חיים בשו"ע
נשמת אדם - חלק העיונים מספר חיי אדם.
חכמת אדם - קיצור הלכות מחלק יורה דעה בשו"ע. על ספרו זה קיבל הסכמה נדירה בכתב מרבי חיים מוואלוז'ין, שאף יעץ לו לערוך את הספר לפי סימני השולחן ערוך, ולא ב"כללים" לפי סדר ענייני.
בינת אדם - חלק העיונים מספר חכמת אדם.
קונטרס מצבת משה - בענייני אבילות.
זכרו תורת משה - קיצור הלכות שבת
מצות משה - קיצור ספר חרדים
שערי צדק - קיצור מצוות התלויות בארץ
תולדות אדם - פירוש על הגדה של פסח
בית אברהם - צוואתו

היה בכוונתו להוציא גם קיצור הלכות על דיני ממונות בשם משפטי צדק וקיצור הלכות באבן העזר בשם בית הנשים הוא לא סיים את הספרים הללו והחלקים שסיים צורפו לספרו חכמת אדם.

בכתב יד נשארו ממנו חיבורים על ספר איוב וספר משלי.

קישורים חיצוניים
 
 
 'דנציג, ר' אברהם ב"ר יחיאל־מיכל', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 42 (, תמונה 1240).
כתביו
 חיי אדם
 חכמת אדם
 בינת אדם
 חיי אדם  משנת ה'תק"ע (הודפס בווילנא)
 חיי אדם ביידיש  - הרב דוברוש בן משה אשכנזי, וילנא תרס"ג
 חכמת אדם  (ה'תקפ"ח)
 ובמהדורה חדשה יותר בת ימינו  מה'תשל"ח
 חכמת אדם  - כולל ספרו שערי צדק על הלכות התלויות בארץ בזמן הזה
 קיצור ספרי חיי אדם (ייתכן שאלו מהדורה מוקדמת של קיצור שולחן ערוך של רבי שלמה גנצפריד):
 קיצור חיי אדם - חלק ראשון 
 קיצור חיי אדם - חלק שני 
 קיצור חיי אדם - חלק ג 
 קיצור חיי אדם - חלק ד 
 בית אברהם  - צוואה לבניו ולדורות, בצירוף הלכות אבלים וקבורה
 דרך אדם 
 זכרו תורת משה - הלכות שבת (ורשה, ה'תקצ"ט)  - קיימות באתר גם מהדורות חדשות יותר
 מצוות משה  גם לספר זה מהדורות חדשות יותר הסרוקות באתר.
 שערי צדק  - על מצוות התלויות בארץ  קיימת מהדורה חדשה יותר באתר.
 קצור ספר חרדים - מניין המצוות 
 חיי אדם השלם - מהדורת שנת הדר"ת באתר אשובה
על כתביו
 הרב בנימין זאב כהן, חכם בחכמתו - הערות בספר חכמת אדם, מהדורת שטעטטין תרכ"ג, אתר בז"ך לבונה

הערות שוליים

רבנים אורתודוקסים
רבנים ליטאים
מחברי ספרי הלכה
פרשני הגדה של פסח
ילידי 1748
נפטרים ב-1820